Visagino savivaldybės 2021–2030 metų strateginio plėtros plano projekto pristatymo suinteresuotiems verslininkams

**PROTOKOLAS Nr.\_\_**

2022-10-11

Visaginas

Susitikime dalyvavo verslo atstovai, Visagino savivaldybės administracijos Strateginio planavimo ir investicijų valdymo skyriaus [vyriausioji specialistė](https://visaginas.lt/struktura-ir-kontaktai/kontaktai/46/c140/viewfunctions), VšĮ Visagino ekonomikos plėtros agentūros darbuotojai – turto administravimo vadovė, verslo projektų vadovas, investicinių projektų vadovė. Susitikimą moderavo VšĮ Visagino ekonomikos plėtros agentūros direktorė.

Susitikimo pradžia 18.00 val.

SUSITIKIMO EIGA. VšĮ Visagino ekonomikos plėtros agentūros direktorė Laura Mažintė pristatė Visagino savivaldybės 2021–2030 metų strateginio plėtros plano (SPP) pagrindinius strateginius tikslus, siektinus rezultatus ir planuojamus jų įgyvendinimo rodiklius, taip pat numatomus paruošti investuotojams sklypus.

Susitikime dalyvavę verslininkai aktyviai teikė pastabas  bei pasiūlymus dėl verslo plėtros poreikių, miesto aplinkos pokyčių bei kitų verslui būtinų veiksmų:

* Patraukli idėja įrengti prekybos vietas požeminėje perėjoje prie Bangos, tačiau būtina įvertinti reikalingą infrastruktūrą ir jos kainą – užtikrinti nuotekų tvarkymą ir pan.;
* Šalia Bangos ant skliauto rekomenduojama įregnti darbo vietoms pritaikytą infrastruktūrą – suoliukus, pavėsinę ir pan., kuri gali būti geresnė alternatyva, nei planuojamos amfiteatruose įrengti darbo vietos;
* Būtina rasti efektyvų būdą nagrinėti verslininkų pateiktus prašymus bei parengti bendrą koncepciją, kad visiems būtų aišku, jog planuojami architektūriniai pakeitimai yra galimi – tai padėtų išvengti kartais nepagrįstai ir be papildomų paaiškinimų pateikiamų atsisakymų derinti siūlomus projektus;
* Reikėtų suteikti pirmenybę įrengiant privažiavimus prie tų objektų, į kuriuos investavo patys verslininkai (pvz., prie Akvariumų salono įrengta elektromobilių krovimo vieta, tačiau savivaldybė atsisako sutvarkyti privažiavimą (motyvas – lėšų trūkumas);
* Stengiantis įtvirtinti siekį plėtoti kūrybines industrijas mieste, atitinkamai atspindėti šios srities poreikius ir infrastruktūriniuose miesto sprendimuose, mažinant automobilių stovėjimo vietų įrengimą prie gyvenamųjų namų, perkeliant automobilių stovėjimo aikšteles šalia įvažiavimo į miestą ir skatinant darnų judumą, įrengiant dviračių saugojimo vietas mieste ir pan.;
* Siūloma sukurti elektroninę sistemą, kurioje būtų galima pateikti siūlymus ir gauti motyvuotą atsakymą dėl idėjų realizavimo.

Susirinkimo dalyviai prašė atsižvelgti į pastabas bei pasiūlymus bei pagal galimybę įtraukti į SPP.

Susitikimo sekretorė Investicinių projektų vadovė

VšĮ Visagino ekonomikos plėtros agentūros direktorė